Diari Oficial de la Generalitat Valenciana


Sumari del DOGV 6617, del 27-09-2011 (2011/9754)

DECRET 126/2011, de 23 de setembre, del Consell, de cessament i nomenament de consellers del Consell d'Administració de Ferrocarrils de la Generalitat Valenciana.
------------------------------------------------------------------------------------------------------------------------------------------------------------------

### Dades del document

Número de DOGV
:   6617

Data del DOGV
:   27-09-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/9754


Data del document
:   23-09-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Anàlisi jurídica

 Descriptors 

:   * Ferrocarrils de la Generalitat Valenciana

DECRET 126/2011, de 23 de setembre, del Consell, de cessament i nomenament de consellers del Consell d'Administració de Ferrocarrils de la Generalitat Valenciana.  
 [2011/9754]  
  
Segons s'establix en l'article 5.1 de la Llei 4/1986, de 10 de novembre, de la Generalitat, de Creació de l'entitat Ferrocarrils de la Generalitat Valenciana, esta estarà regida per un Consell d'Administració format per un president, un vicepresident i els consellers, tots estos nomenats pel Consell a proposta del conseller d'Obres Públiques, Urbanisme i Transports.   
Així mateix, l'article 36.b de l'estatut de l'entitat, aprovat pel Decret 144/1986, de 24 de novembre, del Consell, establix que quedarà reservat al Consell el nomenament dels consellers del Consell d'Administració, a proposta del conseller d'Obres Públiques, Urbanisme i Transports (en l'actualitat, consellera d'Infraestructures, Territori i Medi Ambient), el coneixement de la seua actuació i, si és el cas, la remoció o renovació dels seus membres.  
El Decret 5/2011, de 21 de juny, del president de la Generalitat, assigna en l'article 8 a la Conselleria d'Infraestructures, Territori i Medi Ambient les competències en matèria de transports, i l'article 4.1 del Decret 112/2011, de 2 de setembre, del Consell, pel qual es va aprovar el Reglament Orgànic i Funcional de la Conselleria d'Infraestructures, Territori i Medi Ambient, establix l'adscripció de Ferrocarrils de la Generalitat Valenciana a esta Conselleria, a través de la Secretaria Autonòmica d'Infraestructures i Transport, segons el que establix l'article 8 d'este últim decret.  
El conseller d'Hisenda i Administració Pública, José Manuel Vela Bargues, ha presentat l'escrit de renúncia a la seua condició de conseller de Ferrocarrils de la Generalitat Valenciana, en atenció a les noves responsabilitats que implica el seu actual càrrec.  
En conseqüència, és necessari procedir a adequar el nomenament dels vocals del Consell d'Administració de la mencionada entitat de conformitat amb la nova organització de les conselleries de la Generalitat.  
Per tot això que s'ha exposat, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 23 de setembre de 2011,  
  
DECRETE  
  
Article 1  
Acceptar el cessament, a petició pròpia, de José Manuel Vela Bargues com a conseller del Consell d'Administració de l'entitat Ferrocarrils de la Generalitat Valenciana, i li agraïm els servicis prestats.  
  
Disposar el cessament d'Antonio Coronado Gómez, Francisco Justicia Sánchez i Ángel Nieto Prieto com a consellers del Consell d'Administració de Ferrocarrils de la Generalitat Valenciana, i els agraïm els servicis prestats.  
  
Article 2  
Nomenar Bruno Broseta Dupré, Julia Cuello Espuña i Antonio Carbonell Pastor com a consellers del Consell d'Administració de Ferrocarrils de la Generalitat Valenciana.  
  
Valencia, 23 de setembre de 2011  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS